Pri smart hodinkách sa môžete stretnúť s dvoma údajmi odolnosti. Jediným z nich je skratka IP – Ingress protection, ktorá informuje spotrebiteľa o stupni ochrany voči vode a mechanickým časticiam. Ak požadujete, aby boli hodinky odolnejšie, samozrejmosťou by malo byť označenie IP67 alebo IP68 – takéto hodinky už zvládnu nielen sprchovanie, ale aj trvalé ponorenie. Medzi najodolnejšie patria smart hodinky, ktoré nesú označenie MIL-STD-810. Ide o špeciálny vojenský štandard odolnosti. O tom, ako s hodinkami zaobchádzať vo vode, informuje aj údaj ATM, ktorý udáva, do akej hĺbky dokážu hodinky fungovať. Neznamená to však, že sú vhodné na potápanie v takejto hĺbke. Najmenej odolné modely disponujú len 2 ATM (20 m) alebo 3 ATM (30 m). Odolnejšie modely, s ktorými sa môžete ísť aj potápať, majú označenie 5 ATM (50 m) alebo 10 ATM (100 m). Existujú taktiež špeciálne kategórie, ktoré predurčujú smart hodinky napríklad na športové aktivity. Alternatívou môže byť aj fitnes náramok.\r